MUNICIPIUL CRAIOVA

CONSILIUL LOCAL AL  MUNICIPIULUI CRAIOVA
     HOTĂRÂREA NR.439
privind concesionarea, prin negociere directă, către S.C.Corealis S.A., a terenului situat în Parcul „Nicolae Romanescu” din municipiul Craiova, în vederea desfăşurării activităţii comerciale a Complexului Debarcader
         Consiliul Local al Municipiului Craiova, întrunit în şedinţa ordinară din data de 26.11.2015.

         Având în vedere raportul nr.175335/2015 întocmit de Direcţia Patrimoniu prin care se propune concesionarea, prin negociere directă, către S.C.Corealis S.A., a terenului situat în „Parcul Nicolae Romanescu” din municipiul Craiova, în vederea desfăşurării activităţii comerciale a Complexului Debarcader;

În conformitate cu prevederile Legii nr.50/1991, republicată, privind autorizarea executării construcţiilor şi unele măsuri pentru realizarea locuinţelor, modificată şi completată şi Codului Civil;

În temeiul art.36 alin.2 lit.c coroborat cu alin.5 lit.a, art.45 alin.3, art.123 alin.1, art.61 alin.2 şi art.115 alin.1 lit.b din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă concesionarea, prin negociere directă, pe o perioadă de 20 ani, către S.C.Corealis S.A., a terenului care aparţine domeniului public al municipiului Craiova, în suprafaţă de 2166 mp., cu număr cadastral 18837, situat în Parcul „Nicolae Romanescu”, identificat în anexa care face parte integrantă din prezenta hotărâre, în vederea desfăşurării activităţii comerciale a Complexului Debarcader.
  Art.2. Preţul de pornire a negocierii redevenţei se stabileşte pe baza rapoartului de evaluare care va fi însuşit de Consiliul Local al Municipiului Craiova.
  Art.3. Se împuterniceşte Primarul Municipiului Craiova să semneze contractul de concesiune, să desemneze comisia de negociere a valorii redevenţei, să reprezinte municipiul Craiova în faţa notarului public în vederea notării contractului de concesiune la Oficiul de Cadastru şi Publicitate Imobiliară Dolj şi să îndeplinească condiţiile de publicitate imobiliară prevăzută de lege.
  Art.4. Cheltuielile ocazionate pentru perfectarea actelor notariale şi efectuarea procedurilor de publicitate imobiliară prevăzute de lege, vor fi suportate de către S.C.Corealis S.A.
  Art.5. S.C.Corealis S.A. are obligaţia de a plăti, până la data de 30.12.2016, contravaloarea folosinţei pe ultimii 3 ani, a terenului identificat la art.1, calculată conform hotărârilor Consiliului Local al Municipiului Craiova adoptate în acest sens şi a legislaţiei în vigoare.
Art.6.Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu şi S.C.Corealis S.A. vor aduce la îndeplinire prevederile prezentei hotărâri.

